એકસાથે આટલી ખીચડી બનાવવા સંજીવકપૂરની આગેવાનીમાં ૫૦ રસોયાએ રાતભર તૈયારી કરી હતી. આશરે હજાર કિલો ખીચડી પકાવવા ૧,૨૦૦ કિલોની ક્ષમતા ધરાવતી ૩૪૩ કિલોની કઢાઈ તૈયાર કરાઈ હતી. આ મસાલેદાર ખીચડી બનાવવા ૫૦૦ કિલો ચોખા, ૩૦૦ કિલો દાળ અને ૧૦૦ કિલો ઘી સહિત અનેક મસાલા અને શાકભાજીનો પણ ઉપયોગ કરાયો હતો. સંજીવ કપૂરે કહ્યું હતું કે, અત્યાર સુધી આપણે ભારતમાં વિદેશી ફૂડનું પ્રમોશન કરતા હતા, પરંતુ હવે આપણને ભારતના સુપરફૂડને વિદેશોને બતાવવાની તક મળી છે.